
Comisia pentru buget,

finanţe şi bănci
Bucureşti, 19.05.2021 

Nr. 4c-2/ 594
PLx. 262/2020
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra propunerii legislative pentru modificarea art.234 din Legea nr.207/2015 privind Codul de procedură fiscală,  trimisă pentru dezbatere pe fond, cu adresa nr.PLx.262/2020, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE

Bogdan-Iulian HUŢUCĂ
Parlamentul României

Comisia pentru Buget,

Finanţe şi Bănci
Bucureşti, 19.05.2021 

Nr. 4c-2/ 594
PLx. 262/2020
RAPORT
asupra propunerii legislative pentru modificarea art.234 din Legea nr.207/2015 privind Codul de procedură fiscală
În conformitate cu prevederile art. 94 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată pentru dezbatere pe fond, cu propunerea legislativă pentru modificarea art.234 din Legea nr.207/2015 privind Codul de procedură fiscală.

Senatul, în calitate de primă Cameră sesizată, a respins propunerea legislativă în ședința din data de 5 mai 2020.
Conform prevederilor art. 75 din Constituţia României, republicată, şi ale art. 91 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Membrii comisiei au examinat propunerea legislativă, avizele favorabile ale Consiliului Legislativ, Consiliului Economic și Social și Comisiei pentru drepturile omului, culte şi problemele minorităţilor naţionale, precum și punctul de vedere negativ al Guvernului actual.
Prin propunerea legislativă se dorește ridicarea măsurilor de executare silită, în situația în care creanțele fiscale înscrise în titluri executorii au fost stinse prin plată sau prin poprire, precum și instituirea obligației organului de executare silită de a informa de îndată băncile asupra ridicării popririi, în scopul eliminării blocajelor financiare și crearea unui tratament egal între contribuabil și autoritățile statului.

În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat propunerea legislativa menţionata mai sus, în şedinţa cu prezență fizică și online din data de 18 mai 2021.
La lucrările Comisiei, deputații membrii ai acesteia și-au înregistrat prezența conform listei de prezență.

La dezbaterea online a acestui proiect de Lege a participat domnul Lucian-Ovidiu Heiuș - Secretar de Stat în cadrul Ministerului Finanțelor.
      
În urma dezbaterii propunerii legislative şi a opiniilor exprimate, deputații prezenți la lucrări, au hotărât cu majoritate de voturi, să propună plenului Camerei Deputaţilor, un raport de de respingere a propunerii legislative pentru modificarea art.234 din Legea nr.207/2015 privind Codul de procedură fiscală, deoarece o măsură similară a fost instituită prin Ordonanța Guvernului nr.5/2020, care modifică articolul 236 din Legea nr. 207/2015 privind Codul de procedură fiscală, referitor la implementarea mecanismului de procesare a actelor de executare privind înființarea și ridicarea popririlor bancare.
În raport cu obiectul şi conţinutul său, propunerea legislativa face parte din categoria legilor ordinare.

